# VEDLEGG I: Endring av vedtektenes § 4 Medlemmer

## Bakgrunn

I dagens vedtekter står det at medlemmene i foreningen må være bosatt i Sørum kommune. Dette er etter styrets oppfatning en unødvendig begrensning. Vi har i dag en rekke medlemmer som er bosatt i andre kommuner, men som ønsker å være medlemmer i SFF. Dette setter vi pris på og foreslår derfor å forandre vedtektene slik at det blir mulig. Styret ser ingen betenkeligheter med det, selv om vi fokuserer på virksomhet innenfor Sørum kommune.

Vedtektene setter også begrensninger med hensyn til alder idet det er et krav om at medlemmene må være over 18 år. Denne paragrafen hindrer oss i å registrere barn av medlemmer som medlemmer i foreningen. Styret ønsker å åpne opp for at barn også kan være medlemmer i SFF.

Dagens § 4 sier:

**§ 4 Medlemmer**

**Sørum Flerkulturelle Forening er åpen for alle over 18 år som er bosatt i Sørum Kommune**

Styret foreslår å endre det til:

**§ 4 Medlemmer  
Sørum Flerkulturelle Forening er åpen for alle bosatt i Norge.**

Sørumsand, 10. februar 2015

…………………………………………………………………………………  
Wut Hmon Win (Styreleder)